Nicola White

Nicola White (s. 20. tammikuuta 1988 Oldham) on brittiläinen, maajoukkuetasolla myös Englantia edustanut maahockeypelaaja ja olympiavoittaja.

White voitti Ison-Britannian maajoukkueessa olympiakultaa Rio de Janeirossa 2016 sekä saavutti olympiapronssia Lontoossa 2012. Englannin maajoukkueen pelaajana White on saavuttanut MM-pronssia vuonna 2010. Champions Trophyssa saavutuksina on hopeaa vuonna 2012 Ison-Britannian joukkueessa ja pronssia vuonna 2010 Englannin joukkueessa. EM-kilpailuissa hän on voittanut kultaa vuonna 2015 sekä saavuttanut hopeaa vuonna 2013 ja pronssia vuosina 2009 ja 2011. Kansainyhteisön kisoissa hän on saavuttanut hopeaa vuonna 2014 ja pronssia vuonna 2010.

White on pelannut Englannin maajoukkueessa 106 maaottelua ja tehnyt niissä 11 maalia. Ison-Britannian joukkueessa hän on esiintynyt 80 kertaa ja tehnyt kuusi maalia, joista yksi oli tasoitusmaali 3–3 Rion olympialaisten vasta rangaistusvippauskilpailussa ratkenneessa loppuottelussa Alankomaita vastaan. Pelipaikaltaan hän on keskikenttäpelaaja.

Lähteet 

Brittiläiset maahockeypelaajat
Brittiläiset olympiavoittajat
Vuonna 1988 syntyneet
Elävät henkilöt